Държавен вестник, бр. 96, 2020 г., стр. 25

БРОЙ  96	
Д Ъ Р Ж А В Е Н  В Е С Т Н И К 	
СТР.  25  
(4) Заповедта по ал. 3 се съгласува с фи-
нансовия орган и юрисконсулта, обслужващи 
военното формирование или съответната 
структура.
Чл. 20. (1) Екземпляр от заповедта по 
чл. 19, ал. 3 с копие от справката се връчват 
на задълженото лице, като в случаите, когато 
след извършеното удържане е наличен остатък 
от вземането по чл. 260, ал. 1 от ЗОВСРБ, 
на лицето се връчва покана за доброволно 
плащане в едномесечен срок от датата на 
връчването є.
(2) В поканата изрично се упоменава, че в 
случай, че няма доброволно плащане в указа-
ния срок, след тази дата сумата ще бъде търсена 
по съдебен ред заедно със законната лихва.
Чл. 21. При липса на доброволно плащане 
в указания срок или при наличие на частично 
такова справката по чл. 19 заедно с поканата 
за доброволно плащане с отметка за датата на 
връчване и всички съпътстващи документи се 
предоставят на дирекция „Правно-норматив-
на дейност в отбраната“ в Министерството 
на отбраната за организиране събиране на 
вземането по съдебен ред.
Чл. 22. (1) За определяне на разходите, 
подлежащи на възстановяване по чл. 260, 
ал. 2 от ЗОВСРБ, кадровият и финансовият 
орган изготвят справка, която се подписва 
от началника на висшето военно училище.
(2) В справката по ал. 1 се посочват:
1. периодът на обучение;
2. размерът на разходите по чл. 4.
(3) Справката се предоставя на юриста, 
обслужващ съответното висше военно учили-
ще, за събиране на вземането по съдебен ред.
Чл. 23. (1) За определяне на разходите, 
подлежащи на възстановяване по чл. 260, 
ал. 3 от ЗОВСРБ, кадровият и финансовият 
орган изготвят справка, която се подписва от 
началника на военното училище.
(2) В справката по ал. 1 се посочват:
1. периодът на обучение;
2. размерът на разходите по чл. 5.
(3) Справката се прилага към предложе-
нието на началника на военното училище до 
министъра на отбраната за отчисляване от 
обучение на кадета.
(4) В заповедта на министъра на отбраната 
за отчисляване от обучение се посочва сумата, 
която военнослужещият дължи на основание 
чл. 260, ал. 3 от ЗОВСРБ, и се разпорежда 
същата да се удържа по реда на чл. 446 от 
Гражданския процесуален кодекс от месечното 
възнаграждение на военнослужещия.
(5) При промяна на местослуженето, преди 
да е погасено цялото вземане по реда на ал. 4, 
финансовият орган по предходното местослу-
жене изготвя справка, в която се посочват 
удържаната сума и непогасеното до момента 
вземане по чл. 260, ал. 3 от ЗОВСРБ.
(6) Справката се подписва от ръководи-
теля/командира/началника по предходното 
местослужене и се изпраща до структурата/
военното формирование по новото место-
служене на военнослужещия за изпълнение.
ДОПЪЛНИТЕЛНИ РАЗПОРЕДБИ
§ 1. По смисъла на наредбата:
1. „Първоначален срок на военната служ-
ба“ е срокът по чл. 142, ал. 5, чл. 143, ал. 1 и 
чл. 144, ал. 3 от ЗОВСРБ.
2. „Удължени срокове на военната служба“ 
са сроковете по чл. 145, ал. 1 от ЗОВСРБ.
§ 2. Разходите за издръжка, обучение, 
квалификация и/или преквалификация се 
изчисляват на база на финансовите отчети на 
военните академии, висшите военни училища 
и Института по отбрана „Професор Цветан 
Лазаров“.
§ 3. При изчисляването на разходите по 
чл. 3, т. 1 за времето на обучение като кур-
сант не се включват разходите за издръжка 
по таблица 1 от приложението за срока, който 
се признава за наборна военна служба.
ЗАКЛЮЧИТЕЛНИ РАЗПОРЕДБИ
§ 4. Наредбата се издава на основание 
чл. 260, ал. 4 от Закона за отбраната и въоръ-
жените сили на Република България.
§ 5. Наредбата влиза в сила в деня на об-
народването є в „Държавен вестник“.
Министър: 
Красимир Каракачанов
Приложение  
към чл. 6, 11 и 12
Начин за изчисляване на разходите по чл. 3, 
т. 1 – 4 и т. 8 – 10, чл. 4 и 5
1. Разходите за издръжка на курсантите, 
слушателите, кадетите и докторантите във 
военните академии, висшите военни училища 
и Института по отбрана „Професор Цветан 
Лазаров“ се определят като сбор от разхо-
дите, отнасящи се до личната издръжка на 
съответната категория обучаеми, включващи 
разходите за храна, облекло, основно месечно 
възнаграждение и допълнителни възнаграж-
дения с постоянен характер, задължител-
ни осигурителни вноски от работодателя, 
стипендии, пътни пари, застраховки срещу 
злополука и др.
2. Общо разходите, извършвани от воен-
ните академии, висшите военни училища и 
Института по отбрана „Професор Цветан 
Лазаров“, се формират съгласно показателите 
по таблици 1, 2 и 3.
3. Разходите за персонална издръжка по 
таблица 1 се пренасят изцяло в общия раз-
мер на разходите по чл. 3, т. 1 – 4 и т. 8 – 10, 
чл. 4 и 5. Разходите за издръжка и обучение 
по таблици 2 и 3 се разпределят между обу-
чаемите, за които са извършени.